Neptuno (1795)
José Romero y Fernández de Landan suunnittelema alus perustui San Ildefonso -luokasta saatuihin kokemuksiin, mutta Julién de Retamosa lisäsi alusten kelluvuutta. Alus tilattiin Ferrolista. Alus laskettiin vesille 1795 ja otettiin palvelukseen seuraavana vuonna.
Albion-luokka (linjalaiva, 1763)
Thomas Sladen 24. huhtikuuta 1760 hyväksytty suunnitelma pohjautui 90-tykkisen toisen luokan linjalaivan "HMS Neptunen" suunnitelmiin. Alusten aseistuksena oli alemmalla tykkikannella 28 kappaletta 32 naulan ja ylemmällä tykkikannella saman verran 18 naulan tykkejä. Puolikannella oli lisäksi neljätoista ja keulakannella neljä yhdeksän naulan tykkiä.